An gurfanar da hamshakin mai garkuwa da mutane, Wadume, a gaban kotu
Shahararren mai garkuwa da mutane, Wadume, ya gurfana gaban kotu
a month ago 2743 views by Aisha Musa
Hamisu Bala, mutumin da ake zargi da kasancewa mashahurin mai garkuwa da mutane ya gurfana a gaban wata babbar kotun tarayya da ke Abuja a kan zarginsa da ake da laifin ta'addanci.
Yunkurin kama Wadume ya janyo rasa rayukan 'yan sanda uku tare da dan farar hula daya a jihar Taraba. Amma kuma 'yan sanda sun damke Wadume a watan Augusta na shekarar 2019.
Amma kuma ofishin Antoni janar din tarayya ya karba gabatar da karar. An rage zargin zuwa 12 daga 16 na farko.
An sake rage wadanda ake zargin daga 20 zuwa mutane 7.
Shahararren mai garkuwa da mutane, Wadume, ya gurfana gaban kotu Hoo: The Cable
Ana zargin Wadume da wadannan laifukan ne tare da Aliyu Dadje (Sifetan dan sanda), Auwalu Bala wanda aka fi sani da omo razor, Uba Bala wanda aka fi sani da Uba Delu, Bashir Waziri wanda aka fi sani da Baba runs.
Sai kuma Zubairu Abdullahi wanda aka fi sani da Basho da kuma Rayyanu Abdul.
"Bukatar na da madogara da zargi na farko da aka mika gaban kotun amma ba a kan wadannan ba. Amma muna maraba da sabuwar bukata kuma za mu dubata yadda ya dace," yace.
Duk da haka, ya ce babu bukatar da za ta dakatar da sauraron shari'ar amma za a gaggauta.
A hukuncin alkalin kotun Binta Nyako, ta bada umarnin ci gaba da tsare wadanda ake zargin.
Ta kara da bada umarnin cewa a bar masu kare kansun su ga lauyoyinsu a yayin da suke tsare tare da basu tallafi game da lafiyarsu a asibitin 'yan sanda. Ta bukaci bayanin likita game da ingancin lafiyar mutum na farko da ake kara.
"A kawo min rahoton lafiyarsa. Idan akwai bukata, zan bada umarnin kai shi babbar asibiti," tace.
An dage sauraron karar zuwa ranar 22 ga watan Yunin 2020.
6 hours ago 166938 views
15 hours ago 254506 views
10 hours ago 41224 views
7 hours ago 247273 views
2 hours ago 20954 views
Yanzu-yanzu: Allah ya yiwa tsohon kwamishanan yan sanda, Abubakar Tsav, rasuwa